Luettelo televisiosarjan Glee jaksoista
Jaksot > Toinen tuotantokausi: 2010–2011

| Jakso | Alkuperäinen nimi | Suomenkielinen nimi | Jakson kuvaus | Alkuperäinen esityspäivä | Esityspäivä Suomessa | Katsojia USA:ssa |
| --- | --- | --- | --- | --- | --- | --- |
| 1 | Audition | Koelaulut | Kesä on ohi, on aika palata koulun penkille ja kääntää katseet kohti seuraavia showkuorojen mestaruuskisoja. Menestyäkseen Uudet tuulet tarvitsee lisää laulajia, ja sitä varten päätetään järjestää koelaulut. Rachel ja Finn ovat seurustelleet koko kesän, mutta Artie on jäänyt rannalle ruikuttamaan, kun Tina ja Mike löysivät toisensa kesäleirillä. Quinn on toipunut synnytyksestä ja on valmis tekemään kaikkensa päästäkseen takaisin huutosakkiin. Will ja Sue ovat sopineet eripuransa, mutta kestääkö rauha vai syveneekö yhteistyö, kun futisjoukkueen uusi valmentaja käy molempien hermoille? | 21.9.2010 | 29.8.2011 | 12,45 milj. |
| 2 | Britney/Brittany | Britney/Brittany | Kuoro haluaa laulaa Britney Spearsiä, mutta Will sanoo ei. Emma seurustelee hammaslääkäri Carlin kanssa, ja kuoro menee hammaslääkäriin. Kaikki saavat outoja Britney-fantasioita. | 28.9.2010 | 5.9.2011 | 13,51 milj. |
| 3 | Grilled Cheesus | Leipäjeesus | Kuorossa keskustellaan uskonnosta, kun Finn huomaa voileipägrillin paistaneen Jeesuksen kuvan hänen välipalaleipäänsä. Kuorolaisten suhtautuminen hengellisyyteen vaihtelee rajusti: uskovainen Quinn haluaa laulaa Jumalalle kiitosta selvittyään raskaasta vuodesta, kun taas Puck osoittaa laulun avulla, että jumalan voi nähdä myös kauniissa tytöissä ja siinä että nauttii elämästä. Kurt huomauttaa, ettei hänellä ole asiaa homoja syrjivään kirkkoon. Kurtin on vaikea sulattaa muidenkaan hengellisyyttä, vaikka häntä kohtaa yllättäen tragedia ja kaikki tuki olisi tarpeen. | 5.10.2010 | 12.9.2011 | 11,20 milj. |
| 4 | Duets | Duettoja | Will järjestää kuorolaisille duettokilpailun. Kurt aavistelee, että uusi kuorolainen Sam on homo ja päättää laulaa dueton tämän kanssa, sanovat muut mitä sanovat. Rachel ajattelee kerrankin muita, ja sitouttaakseen Samin kuoroon hän yrittää aktiivisesti hävitä kilpailun. Artie hämmentyy, kun Brittany pyytää häntä parikseen. | 12.10.2010 | 19.9.2011 | 11,36 milj. |
| 5 | The Rocky Horror Glee Show | Rocky Horror Glee Show | Will yrittää tehdä Emmaan vaikutuksen laittamalla kuoron esittämään Emman lempimusikaalin, Rocky Horror Show’n. Kuorolaiset innostuvat, mutta musikaalin arveluttava sisältö aiheuttaa päänvaivaa. Finn kokee ulkonäköpaineita, ja yksi kuorolaisista joutuu vetäytymään esityksestä vanhempiensa käskystä. Willin ongelmia lisäävät juoniva Sue ja Emman komea poikaystävä Carl, joka Willin kauhuksi osoittautuu myös loistavaksi laulajaksi. | 26.10.2010 | 26.9.2011 | 11,76 milj. |
| 6 | Never Been Kissed | Ensisuudelmat | Kurt alkaa väsyä jatkuvaan kiusaamiseen. Vakoillessaan kilpailevaa Kultakurkut-kuoroa Daltonin poikakoulussa hän tapaa ystävällisen ja komean Blainen, joka ymmärtää hänen kärsimyksensä. Puck on vapautunut nuorisovankilasta ja päättää suorittaa yhteiskuntapalveluksensa auttamalla Artieta saamaan rahaa ja naisia. Kuoron pojat keksivät, että valmentaja Beisten ajatteleminen tyttöystävää pussaillessa hillitsee sopivasti himoja. Kun Sue kuulee tästä, hän näkee uuden tilaisuuden savustaa Beiste ulos koulusta. Will laittaa kuoron tytöt ja pojat kilpailemaan keskenään, mutta lisäehtona on, että poikien pitää esittää tyttöbändien musiikkia ja tyttöjen rockia. | 9.11.2010 | 3.10.2011 | 10,99 milj. |
| 7 | The Substitute | Sijaisope | Will sairastuu ja kuoroa tulee vetämään huippukiva sijainen Holly Holliday (Gwyneth Paltrow). Oppilaat ihastuvat Hollyn rentoon meininkiin, ja niin ikään sairastuneen rehtorin sijaiseksi noussut Sue käyttää tilannetta hyväkseen päästäkseen Willistä eroon lopullisesti. Sillä aikaa Willin entinen vaimo Terri yrittää lämmittää suhdetta sairasta ex-miestään hoivaamalla. Mercedes puolestaan tuntee olonsa ulkopuoliseksi, kun Kurt viettää yhä enemmän aikaa poikakoulun mukavan Blainen kanssa. | 16.11.2010 | 10.10.2011 | 11,70 milj. |
| 8 | Furt | Furt | Kuorolaisten lähipiirissä soivat hääkellot, ja kuoro pyydetään häihin esiintymään. Myös Sue on menossa naimisiin ja lähettelee hääkutsuja. Asiasta kuulee myös hänen vuosikaudet natseja metsästämässä ollut äitinsä (viihdealan legenda Carol Burnett), joka haluaa laulaa tyttärensä häissä. Karofsky piinaa Kurtia yhä pahemmin, ja kuoron tytöt pyytävät futisjoukkueessa pelaavia poikaystäviään läksyttämään Karofskya. Samaan aikaan Finn ja Sam kilpailevat niin futisjoukkueen kuin kuoronkin johtajuudesta. | 23.11.2010 | 17.10.2011 | 10,38 milj. |
| 9 | Special Education | Tukiopetusta | Uudet tuulet -kuoro lähtee showkuorokisojen aluekarsintoihin lannistunein mielin. Kiusattu Kurt on vaihtanut koulua ja laulaa nyt Dalton Academyn Kultakurkuissa. Kuorolaiset pelkäävät häviötä, etenkin kun Will on saanut päähänsä olla kerrankin tasapuolinen ja antaa kilpailun soolot vähemmän kokeneille solisteille. Kaiken lisäksi kuoron riveistä puuttuu yksi laulaja, ja Puck lähetetään uuden hankintaan. | 30.11.2010 | 24.10.2011 | 11,68 milj. |
| 10 | A Very Glee Christmas | Kuorojoulu | Artie huomaa, että Brittany uskoo yhä joulupukkiin ja päättää tehdä kaikkensa, jotta tyttöystävän lapsenusko säilyy. Se ei ole helppoa, kun Brittany pyytää joulupukkia palauttamaan Artien kävelykyvyn. Rachel yrittää saada Finnin takaisin antamalla tälle romanttisen joululahjan. Will päättää, että joulun kunniaksi kuoro kerää rahaa kodittomille nuorille kiertämällä luokissa laulamassa joululauluja. Kuorolaiset aavistelevat, että vastaanotto ei ole positiivinen. Suekin tekee parhaansa pilatakseen kaikkien joulutunnelman. | 7.12.2010 | 31.10.2011 | 11,07 milj. |
| 11 | The Sue Sylvester Shuffle | Elävien kuolleiden kenttä | Sue päättää siirtää huutosakin mestaruuskisan samalle päivälle kuin jalkapallojoukkueen tärkeä ottelu. Huutosakin puutteessa Uudet tuulet ja pelaajat itse esittävät ottelun väliaikanumerona yhdistelmän kappaleista "Thriller" ja "Heads Will Roll". Finn sanoo Brittanylle, Quinnille ja Santanalle viisaita sanoja ja he eroavat huutosakista. | 6.2.2011 | 7.11.2011 | 26,80 milj. |
| 12 | Silly Love Songs | Hölmöt rakkauslaulut | Ystävänpäivä lähestyy ja Blaine kertoo Kurtille pitävänsä eräästä pojasta. Kurt uskoo olevansa Blainen ihastus, mutta saakin tietää, että kyseessä on aivan toinen poika. | 8.2.2011 | 14.11.2011 | 11,58 milj. |
| 13 | Comeback | Comeback | Sue on syvästi masentunut, ja piristykseksi Will kutsuu hänet mukaan kuoroon. Sam on perustanut Justin Bieber -coverbändin, mikä aiheuttaa toisissa pojissa huvittuneisuutta, kunnes käy ilmi että Bieber saa kaikki tytöt kuumiksi. | 15.2.2011 | 21.11.2011 | 10,53 milj. |
| 14 | Blame it on the Alcohol | Alkoholin vaarat | Rachel yrittää kirjoittaa kuorolle kappaletta kisoja varten, mutta omasta elämästä ei tunnu löytyvän laulunaihetta. Niinpä hän päättää hankkia hiukan lisää elämänkokemusta järjestämällä kuorolaisille bileet, joissa limuviina virtaa. Koulussa on alkoholin vastainen kampanjaviikko, ja kuoroa pyydetään esittämään koko koululle alkoholin vaaroista kertova kappale. Will miettii, miten voi saarnata oppilaille alkoholin vaaroista, kun on itsekin nuorena viettänyt railakasta elämää. | 22.2.2011 | 28.11.2011 | 10,59 milj. |
| 15 | Sexy | Seksikkäät | Will huolestuu huomattuaan, että kuorolaisten tiedot sukupuoliasioista ovat vaarallisen hatarat. Emman mielestä nuorille pitää opettaa seksistä kieltäytymistä, mutta sijaisopettaja Holly Hollidayn (Gwyneth Paltrow) mielestä heille pitää antaa tietoa seksistä ja ihmissuhteista, ja hän tarjoutuukin antamaan kuorolaisille sukupuolivalistusta musiikin avulla. Samaan aikaan Kurtin isä yrittää pohtia, miten antaisi ihmissuhdeneuvoja homoseksuaalille pojalleen, ja Santana miettii tunteitaan Brittanya kohtaan. | 8.3.2011 | 5.12.2011 | 11,92 milj. |
| 16 | Original Song | Oma biisi | Uudet tuulet kohtaa showkuorojen aluekisoissa Kurtin ja Blainen Kultakurkut sekä Suen johtaman Aural Intensityn. Rachel saa viimein vakuutettua muillekin, että ainoa mahdollisuus voittoon on kilpailla itse tehdyillä kappaleilla. Kuorolaiset innostuvatkin biisintekoon, mutta muun muassa isoista huulista ja luonnottoman suuresta sydämestä kertovat kappaleet eivät vaikuta kilpailumateriaalita. Paineet ovat kovat, sillä pelissä on matka valtakunnallisiin showkuorojen mestaruuskisoihin New Yorkiin. Surullinen tapahtuma muuttaa merkittävästi Kurtin ja Blainen suhdetta. | 15.3.2011 | 12.12.2011 | 11,15 milj. |
| 17 | A Night Of Neglect | Unohdettujen ilta | Uudet tuulet päättää järjestää varainkeruukonsertin rahoittaakseen matkansa showkuorokisojen finaaliin New Yorkiin. Konsertin parhaista ohjelmanumeroista käydään kovaa kilpailua kuorolaisten kesken, ja Mercedesin diivailu pääsee valloilleen. Häviöputkeen joutunut Sue kerää yhteen Willin pahimmat vihamiehet pilatakseen kuoron suunnitelmat lopullisesti. | 19.4.2011 | 19.12.2011 | 9,80 milj. |
| 18 | Born This Way | Tällaiseksi Synnyin | Rachel haluaa nenäleikkaukseen. Will haluaa kuoron saavan uskoa itseensä ja siihen hän tarvitsee kuoron kaksi lempi-opettajaa: Will Schuesterin ja Lady Gagan. Santana haluaa saada Kurtin takaisin Uusiin Tuulin ja perustaa kiusaamisenvastaisen klubin ("Bully Whips") Karofskyn kanssa ja he alkavat seurustelemaan. | 26.4.2011 | 26.12.2011 | 8,62 milj. |
| 19 | Rumours | Juoruja | Sue aloittaa koulun lehden uudestaan ja se sisältää entistä enemmän juoruja. Brittanyllä on uusi nettipuhe-ohjelma: "Fondueta Kahdelle" ("Fondue for Two") | 3.5.2011 | 2.1.2012 | 8,85 milj. |
| 20 | Prom Queen | Tanssiaisten Kuningatar | Quinn, Santana ja Lauren hakevat tanssiaisten kuningattariksi. Mutta kuka voittaa? Rachelin ex-poikaystävä Jesse St. James palaa auttamaan Uusia Tuulia kansallisia kilpailuja. | 10.5.2011 | 9.1.2012 | 9,29 milj. |
| 21 | Funeral | Hautajaiset | Suen sisko Jean kuolee ja kuoro tarjoaa apuaan hautajaisten järjestelyssä. | 17.5.2011 | 16.1.2012 | 8,97 milj. |
| 22 | New York | New York | Kuoro pääsee finaaliin, joka järjestetään New Yorkissa. He kirjoittavat omat biisinsä. Finn haluaa palata Rachelin kanssa yhteen, mutta haluaako Rachel? | 24.5.2011 | 23.1.2012 | 11,80 milj. |